Všetkým známym záujemcom

V Prešove, 25/03/2022

Vec

**Vysvetlenie súťažných podkladov č. 2**

**a) Identifikačné údaje verejného obstarávateľa**

Mesto Trenčín

Mierové nám. č.2

911 64 Trenčín

(ďalej len “verejný obstarávateľ”)

**b) Označenie verejného obstarávania**

Druh postupu: Verejná súťaž

Názov zákazky: „Výmena palubovej podlahy a mobilných tribún v športovej hale“

Vyhlásené a publikované: Oznámením o vyhlásení verejného obstarávania vo Vestníku úradu pre verejné obstarávanie dňa 07.03.2022; Vestník č. 63/2022, por. číslo 15700-MST a v Úradnom vestníku EÚ pod číslom 2022/S 045-114427 dňa 04.03.2022

Právny predpis: Zákon č. 343/2015 Z. z. o verejnom obstarávaní a o zmene a doplnení niektorých zákonov platný ku dňu odoslania oznámenia o vyhlásení verejného obstarávania na zverejnenie (ďalej len „ZVO“)

**c) Právny rámec**

Podľa § 48 *verejný obstarávateľ a obstarávateľ bezodkladne poskytnú vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však šesť dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.*

Verejnému obstarávateľovi boli prostredníctvom komunikačného rozhrania informačného systému JOSEPHINE doručené otázky súvisiace s pokynmi uvedenými v Oznámení o vyhlásení verejného obstarávania resp. súťažnými podkladmi. Verejný obstarávateľ týmto plní povinnosť v súlade s §48.

**Otázky:**

**Otázka č. 1**

Dobrý deň,  
verejný obstarávateľ predmet zákazky rozdelil na 2 časti. Podľa Oznámenia o vyhlásení verejného obstarávania na časti s názvom:  
1. časť: SO 02 Výmena mobilných tribún  
2. časť: SO01 a SO03 - VÝMENA PALUBOVEJ PODLAHY, VÝMENA SEDAČIEK A ÚPRAVA ZÁBRADLIA

Verejný obstarávateľ poskytol súťažné podklady pre 1 a 2 časť avšak názov predmetu zákazky uvedený v súťažných podkladov je pre 1. časť, a to:

„VÝMENA PALUBOVEJ PODLAHY A MOBILNÝCH TRIBÚN V ŠPORTOVEJ HALE-TOVARY - SO 02 VÝMENA MOBILNÝCH TRIBÚN“

zároveň v opise predmetu zákazky má 2. časť názov:   
SO01 a SO03 - Stavebné práce pre zákazku VÝMENA PALUBOVEJ PODLAHY A MOBILNÝCH TRIBÚN V ŠPORTOVEJ HALE

Môže verejný obstarávateľ upresniť, ktorý názov platí pre 2. časť predmetu zákazky - názov z Oznámenia o vyhlásení alebo zo súťažných podkladov?  
Zároveň žiadame o upresnenie, či a nejedná o chybu v písaní pri súťažných podkladoch pre časť 2, a to v názve predmetu zákazky?  
Súťažné podklady obsahujú prílohy č. 1 až 7, ktoré sú vyhotovené pre 1. časť. Má si uchádzač sám vyhotoviť prílohy pre 2. časť?

**Odpoveď č. 1**

Jedná sa o možné nedorozumenie.

Názov celej zákazky je:

*VÝMENA PALUBOVEJ PODLAHY A MOBILNÝCH TRIBÚN V ŠPORTOVEJ HALE-TOVARY*

Táto zákazka sa následne delí na dve samostatné časti:

Názov časti 1 je *SO 02 VÝMENA MOBILNÝCH TRIBÚN*

Názov časti 2 je *SO01 a SO03 - Stavebné práce pre zákazku VÝMENA PALUBOVEJ PODLAHY A MOBILNÝCH TRIBÚN V ŠPORTOVEJ HALE*

V prílohách súťažných podkladov sa omylom nachádza názov len časti č. 1. Ak uchádzač predkladá ponuku do časti 2, upraví jednotlivé prílohy pre časť 2.

Vzhľadom na skutočnosť, že odpovede na predložené otázky nemenia podmienky za ktorých bolo vyhlásené verejné obstarávanie, nemajú dopad na určené podmienky účasti ani nemenia rozsah požiadaviek na predmet zákazky ani nemajú dopad na prípravu ponuky, verejný obstarávateľ nepristupuje k zmene lehôt na predkladanie a otváranie ponúk.

S pozdravom,

**PhDr. Matúš Džuppa, LL. M.**

Osoba zodpovedná za realizáciu procesu VO